Метлика (замок)

Замокот Метлика е замок од 15 век лоциран над стариот дел на градот Метлика во југоисточна Словенија, многу блиску до границата со Хрватска.

 Историја 
Замокот првпат бил споменат во пишани извори во 1456 година. За време на османлиските упади во 15 и 16 век бил во сопственост на грофовите од Алап и одиграл клучна улога во одбраната против Турците. Подоцна, замокот бил во сопственост на семејството Франкопан, а подоцна и на загрепската епископија.

Во текот на 18 век, замокот бил оштетен од пожар двапати (во 1705 и 1790 година). По поправките го купил Јожеф Савиншек во 1792 година. Ја преживеал Втората светска војна недопрен и потоа бил национализиран без надомест и претворен во Музеј на Бела Краина, основан во 1951 година.Slovenia Cultural Profile Така замокот станал дом на некои од неговите постојани колекции. Поставките вклучуваат културна историја на Бела Краина, збирки на римски и средновековни споменици од камен, и етнолошка збирка за историскиот начин на живот во Бела Краина. Во поранешните штали на замокот и другите доградби е сместен Словенечкиот противпожарен музеј Метлика. Покрај тоа, вториот кат содржи сала за венчавки, а подрумот винарска визба. Во замокот Метлика се наоѓа и галеријата Гангл за привремени изложби, која е дел од Музејот на Бела Краина. 

 Архитектура 
Трикатната зграда опфаќа централен двор, опкружена од две страни со лачен коридор. Влезот во дворот е преку капија во трикатна кула. Замокот има пентагонален распоред, испрекинат со две одбранбени кули и е изграден на врвот на карпестиот гребен над потокот Обр.
 Наводи 

Категорија:Музеи во Словенија
Категорија:Дворци во Словенија